15 
terioribus quatuor annulis angulos posticos rectos, in ceteris retro quidem prominentes sed 
parum acuminatos habent. 
Abdomen thorace multa angustius, Cingulorum margines postici recti nec nisi iis locis, 
quibus in processus laterales transeunt, flexi. Processus retro versi et acuminati, sed tam 
breves sunt, ut ne ad sequentis quidem annuli marginem posteriorem usque promineant. 
Ultimus abdominis cingulus triquetrus est, nec, ut in congeneribus, in processum lanceolatum 
abit. Pedes spurii ultimi paris non, ut in Onisco et Porcellione, quinto et sexto abdominis 
annulis interjecti, sed libere lateribus ultimi cinguli inserti sunt, Articulus eorum basalis 
triangularis est et in margine posteriore duobus processibus perbrevibus et longitudine inter 
se aequalibus instructus est, quibus duo articuli finales et foliacei, qui prorsus prominent, 
inserti sunt. (In Onisco et in Porcellione contra articulus basalis duobus processibus instru- 
ctus est, quorum alter major et inter quintum et sextum annulum prominens, articulo finali 
exteriore ac foliaceo augetur, alter minor et sub annulo sexto occultus, articulo finali inte- 
riore styliformique instructus est.) 
Philoscia mauscorums LATR. 
Milne Edwards Ll c. III, p. 164. 
Caput transverse ellipticum, margine anteriore in medio paulum arcuato, Thorax 
forma elliptica, interdum posteriore parte paulo latior. Ultimus abdominis cingulus triquetrus, 
duplo latior quam longior, apice brevi et acuminato. Pedum ultimi annuli spuriorum arti- 
culus basalis longitudine ultimum cingulum aequat, articuli finales obliqui, interiores exte- 
rioribus et breviores et angustiores. Corpus transverse mediocriter arcuatum est, altitudine 
ne dimidium quidem longitudinis aequante. Corporis superficies laevis et splendida et colore 
modo e fusco modo ex albicante rubido. Medio in dorso stria nigricans exstat, latera striis 
maculisque flavis sparsa sunt, processus laterales flavescentes singulis maculis et oblongis 
notati. Caput e fusco rubidum vel nigricans, vix maculatum. Abdomen fuscum maculis 
nonnullis in lateribus sitis. Corporis inferior superficies flavescens, pedes ejusdem quidem 
coloris sed in basi maculis fuscis instructi. 
Feminae fere 4 lin. longae sunt, mares feminis minores esse videntur, — Prope Geda- 
num non rara est. 
Genus tea KOCH à 
Koch, Deutschlands Crustaceen. Fasc. 34. ^ 
Koch ea Isopoda Oniscinea, quorum antennarum flagellum ex uno tantum articulo 
constat, sub genere Itea conciliavit, et quatuor hujus generis species l. c. fasc, 34. fig. 4 et 5, 
fasc. 22. fig. 16 et 17, descripsit, Nostra in provincia duas novas species reperi et generis 
notas accuratius exponere conabor. 
Animalia hujus generis generi Philosciae maxime affinia sunt. Plurimis enim in spe- 
ciebus abdomen, ut in Ph. muscorum, thorace multo angustius et processibus lateralibus per- 
parvis instructum est, in ea tantum specie, quam sub nomine J. Mengii describam, his 
processibus, quam solitum est, longioribus et majoribus, abdominis basis thoracem latitudine 
aequat. Duo anteriora obdominis segmenta valde brevia et diminuta sunt. Ultimi paris 
